4, 5 и 6 и EEV. По отношение на коефициента за екологична категория в ЗМДТ са определени границите, в рамките на които общинският съвет с наредбата следва да определи размера на коефициента за всяка екологична категория. С новия начин за облагане е предвидено облекчението за превозни средства с действащо катализаторно устройство да отпадне. Отпадането на посоченото данъчно облекчение е заменено с въвеждане на коефициент за екологичната категория на автомобила. В новата концепция за определяне на данъка върху превозните средства за автомобили се включват и товарните автомобили с технически допустима максимална маса не повече от 3,5 т Видно от измененията е, че облагаемата товароносимост на товарните автомобили с технически допустима максимална маса над 3,5 т и не повече от 12 т, се променя като вместо на всеки започнат тон, същата ще се изчислява на всеки започнати 750 кг. С измененията в чл. 59, ал. 2 от ЗМДТ се променя реда на данъчното облекчение за мотоциклети и мотопеди до 74 kW, съответстващи на екологични категории 'Евро 3', 'Евро 4' и по - височки от 'Евро 4'. В тази връзка данъчното облекчение за екологична категория 'Евро 3' отпада, за екологична категория 'Евро 4' се намалява на 20 %, а за съответстващите на екологичните категории, по - високи от 'Евро 4' намалението е в размер на 60%. С измененията в чл. 59, ал. 3 от ЗМДТ се променя реда на данъчното облекчение за автобусите, товарните автомобили над 3,5 т, влекачите за ремарке и седловите влекачи с двигатели, съответстващи на екологични категории 'Евро 3' и 'Евро 4', и 'Евро 5, 'Евро 6' и 'EEV'. В тази връзка данъчното облекчение за екологична категория 'Евро 3' отпада, а за екологична категория 'Евро 4' се намалява на 20 %, а за съответстващите на 'Евро 5, 'Евро 6' и 'EEV' намалението е в размер на 50%. Промяна в облекченията за основно жилище, свързани с данъка върху недвижимите имоти. С измененията в чл. 25, ал. 3 от ЗМДТ отпада данъчното облекчение за основно жилище и определяне на данъка върху недвижимите имоти в пълен размер за всички жилища на данъчно задълженото лице, когато повече от едно жилище е декларирано като основно. С измененията в чл. 50 от ЗМДТ се облекчава административната тежест като нотариусите, при реализиране на сделка или действие за придобиване на моторно превозно средство извършват проверка за наличието или липсата на задължения за данък върху превозното средство чрез автоматизиран обмен на данни със системата за обмен на информация, поддържана от Министерството на финансите в изпълнение на чл. 5а от ЗМДТ, или със съответната система за администриране на местни данъци и такси на общината, при посредничеството на информационната система на Министерство на вътрешните работи. В случай, че не може да се осъществи автоматизирана проверка, данъчно задълженото лице следва да предостави издаден или заверен от общината документ за платен изискуем данък върху превозното средство. С измененията в чл. 51 от ЗМДТ нотариусите в 7 - дневен срок след извършване на сделката или действието по придобиване на недвижим имот или моторно превозно средство следва да уведомяват съответната община за прехвърлените вещни права върху недвижимия имот или моторното превозно средство, както и да предоставят допълнителна информация за размера на заплатения данък по чл. 49, ал. 2 и за основата, върху която е определен. 2 . Цели, които се поставят. С промяната на наредбата ще се цели привеждане на Наредбата в съответствие с нормативните актове и обществено - икономическите промени в страната. 3. Финансови и други средства, необходими за прилагане на проекта на Наредбата. Не са необходими допълнителни финансови средства с оглед прилагането на предлагания проект за изменение и допълнение на Наредбата. 4. Очаквани резултати от прилагането, включително финансови, ако има такива. Резултатите, които се очакват от прилагането на изменението и допълнението в Наредбата се свеждат до постигане на целите, заложени в социалната програма на Община Правец. Предлаганият Проект за изменение и допълнение на Наредбата за определянето размера на местните данъци на територията на Община Правец е изготвен в съответствие с нормативните актове от по - висока степен, както и с актовете на европейското законодателство .